laion/Wikipedia-Exotic huggingface dataset:
לארס בורמייסטר

לארס בורמייסטר (בגרמנית: Lars Burmeister; נולד ב-26 באפריל 1984) הוא דוגמן גרמני. בורמייסטר נולד בהמבורג, הוא החל לדגמן לאחר שמכרים שלו שלחו תמונות שהוא מופיע בהם לסוכנות דוגמנות, בתחילת הקריירה הוא צעד בתצוגות אופנה בפריז, מילאנו וניו יורק לחברות אופנה כמו ארמני וולנטינו, הוא התפרסם ששימש כפנים של הוגו בוס.. בשנת 2004 הוא הוחתם על ידי פורד מודלס. מ-2005 עד 2007, הוא פרסם את הבושם "Acqua Di Gio", בושם הגברים הנמכר בעולם. בשנת 2008 הוא הוביל את הקמפיין של חברת האופנה השוודית "Gant", הוא גם עבד עם מגזיני האופנה כגון ווג, GQ וקוסמופוליטן. בשבוע האופנה של מילאנו בשנת 2011 הוא דגמן בגדים של דולצ'ה וגבאנה, באותה שנה היה דוגמן הבית של חברת חליפות הגברים "Corneliani". אתר האינטרנט הרשמי של לארס בורמייסטר לארס בורמייסטר, באתר models.com (באנגלית) 25 גברים החמים מודלים של כל הזמנים, 30 באוגוסט 2018 Hugo Boss Black Spring 2010 Campaign | Lars Burmeister by Peter Lindbergh, The Fashionisto, ‏22 בינואר 2010 (באנגלית) Saga des pubs Acqua Di Gio, la Réclame (באנגלית) Lars Burmeister for Corneliani Fall 2011, The Fashionisto, ‏26 באוגוסט 2011 (באנגלית)
הספרייה הלאומית של נורווגיה

הספרייה הלאומית של נורווגיה (בנורווגית: Nasjonalbiblioteket) הוקמה בשנת 1989 במטרה "לארגן ולשמר את חומרי העבר עבור העתיד". עם זאת רק ב-2005 הוכרזה כספרייה הלאומית באופן רשמי וגם עברה לבניין משודרג. עד להקמתה, שימשה ספריית אוניברסיטת אוסלו גם כספרייה הלאומית של המדינה מ-1813. ב-2006, עם מינויה של ויגדיס מואי סקארסטיין למנהלת, החלה הספרייה בתהליך של דיגיטציה של חומרים מסוימים. BIBSYS מדיה וקבצים בנושא הספרייה הלאומית של נורווגיה בוויקישיתוף אתר האינטרנט הרשמי של הספרייה הלאומית של נורווגיה (בנורווגית) הספרייה הלאומית של נורווגיה, ברשת החברתית אקס (טוויטר) הספרייה הלאומית של נורווגיה, ברשת החברתית אינסטגרם http://www.dnb.de/SharedDocs/Downloads/DE/DNB/netzpub/crossingBordersSkarstein.pdf?__blob=publicationFile, הספרייה הלאומית של נורווגיה
דוני ואן דה בייק

דוני ואן דה בייק (בהולנדית: Donny van de Beek; נולד ב-18 באפריל 1997) הוא כדורגלן הולנדי המשחק בעמדת הקשר בג'ירונה ובנבחרת הולנד. דוני ואן דה בייק התחיל את הקריירה שלו בקבוצת הילדים של ונסה בויז, בה שיחק אביו, אנדרה. באוגוסט 2014 הצטרף לאקדמיה לכדורגל של אייאקס. בינואר 2015 ערך את הופעת הבכורה שלו בצעירי אייאקס במשחק הליגה נגד ספרטה רוטרדם. בסיום העונה נבחר לכישרון העתידי של המועדון. ב-26 בנובמבר 2015 וערך אן דה בייק את הופעת הבכורה שלו בקבוצה הבוגרת בניצחון 2–1 נגד סלטיק במסגרת שלב הבתים של הליגה האירופית. שלושה ימים לאחר מכן, ערך את הופעת הבכורה שלו בליגת העל ההולנדית בניצחון 2–0 נגד זוולה. ב-10 בדצמבר 2015 הבקיע את שער הבכורה שלו במדי אייאקס בתיקו 1–1 נגד מולדה הנורווגית. באפריל 2017 דווח כי ברצלונה ומנצ'סטר יונייטד מעוניינות בשירותיו של השחקן. כחודש לאחר מכן עלה מהספסל לכעשרים דקות מול אותה היונייטד, במסגרת גמר הליגה האירופית 2017, בו נוצחה אייאקס 0–2. ב-18 בנובמבר 2017 כבש ואן דה בייק שלושער בניצחון 8–0 נגד נאק ברדה. עד לסיום העונה הוא שותף בכל משחקי הליגה ואף כבש 11 שערים ובישל נוספים. ביולי 2018 דחה הצעה מרומא. בעונת 2018/2019 היה נחשב לחלק גדול בהצלחה של אייאקס כשגם כבש בגומלין רבע גמר הצ'מפיונס נגד יובנטוס, וגם במשחק חוץ בחצי גמר את שער הניצחון נגד טוטנהאם. בסיום העונה זכה עימה בדאבל והגיעה איתה עד לחצי גמר ליגת האלופות. ב-2 בספטמבר 2020 חתם ואן דה בייק במנצ'סטר יונייטד לחמש שנים. את הופעת הבכורה ערך ב-19 בספטמבר בהפסד קבוצתו 1–3 לקריסטל פאלאס, כאשר ואן דה בייק כובש את השער המצמק של יונייטד. ב-31 בינואר 2022 הושאל לאברטון עד לסוף העונה. במחזור סיום העונה כבש את שער הבכורה והיחיד שלו בקבוצה בתבוסה 1–5 לארסנל. ב-1 בינואר 2024 הושאל לאיינטרכט פרנקפורט עד לסוף העונה. ואן דה ביק ערך 8 הופעות במדי פרנקפורט וחזר בתום ההשאלה למנצ'סטר יונייטד. בקיץ 2024 נמכר ואן דה ביק ממנצ'סטר יונייטד לג'ירונה מהלה ליגה. בצעירותו שיחק ואן דה בייק בכל הנבחרות הצעירות של הולנד. ב-14 בנובמבר 2017 ערך את הופעת הבכורה שלו בנבחרת הבוגרת במשחק ידידות נגד רומניה. ב-14 באוקטובר 2020 כבש שער בכורה בנבחרת בתיקו 1-1 מול איטליה במסגרת ליגת האומות. קבוצתיים אייאקס אמסטרדם: ליגת העל ההולנדית: 2018/2019 הגביע ההולנדי: 2018/2019 מגן יוהאן קרויף: 2019 מנצ'סטר יונייטד גביע הליגה האנגלית: 2022/2023 אישיים הכישרון העתידי של אייאקס: 2014/2015 מדיה וקבצים בנושא דוני ואן דה בייק בוויקישיתוף דוני ואן דה בייק, ברשת החברתית פייסבוק דוני ואן דה בייק, ברשת החברתית אקס (טוויטר) דוני ואן דה בייק, ברשת החברתית אינסטגרם דוני ואן דה בייק, באתר Transfermarkt דוני ואן דה בייק, באתר Soccerway דוני ואן דה בייק, באתר BDFutbol דוני ואן דה בייק, באתר WorldFootball.net דוני ואן דה בייק, באתר National Football Teams דוני ואן דה בייק, באתר FootballDatabase.eu
מק סופר-ליינר

מק סופר-ליינר (באנגלית: Mack Super-Liner) מתוצרת יצרנית האוטובוסים והמשאיות האמריקאית Mack Trucks (אנ') אשר יוצרה בארצות הברית ובאוסטרליה בין השנים 1977–1989. באוסטרליה דגמי "מק סופר-ליינר" היו גרסה חלשה יותר של דגמי מק טיטאן. בשנת 1985 יוצרו 250 יחידות מגרסה מיוחדת שהייתה קרויה "Magnum", ו-186 יחידות מדגם "מק סופר-ליינר". מנוע מסוג "Mack EA7 " (בארצות הברית) מנועים מסוג "Mack EA9" (דגמים: E9-400 V8, E9-500 V8) (באוסטרליה) "מק סופר-ליינר", שנת 1977 "מק סופר-ליינר" "מק סופר-ליינר" "מק סופר-ליינר" "מק סופר-ליינר" "מק סופר-ליינר", שנת 1985 מק טיטאן מק סדרות MC/MR מק סדרה פינקל מדיה וקבצים בנושא מק סופר-ליינר בוויקישיתוף מק סופר-ליינר, סרטון באתר יוטיוב מק סופר-ליינר, סרטון באתר יוטיוב "מק סופר-ליינר" macktrucks.com "מק סופר-ליינר" tradetrucks.com.au/truck-reviews/1605/mack-super-liner-685-with-60-inch-sleeper-review מגנום bigmacktrucks.com/topic/30380-magnum "מק סופר-ליינר" באוסטרליה truckworld.com.au/news
רוז'דסטבנסקי

האם התכוונתם ל... אישים: ואלרי רוז'דסטבנסקי – קוסמונאוט סובייטי רוברט רוז'דסטבנסקי – משורר רוסי גנאדי רוז'דסטוונסקי – מנצח רוסי
OSSEC

אוסק (באנגלית: Open Source HIDS SECurity, תעתיק מקוצר: OSSEC) היא מערכת לגילוי חדירות בקוד פתוח המבוססת מחשב מארח. באמצעות מנוע קורלציה וניתוח נתונים המערכת בוחנת שינויים בקובצי מערכת ההפעלה של מחשב או התקן, מנתחת את עורך הרישום, עוקבת אחר אירועים ופעולות חשודות ומדווחת עליהם למנהל המערכת. אוסק פותחה על ידי דניאל סיד (Daniel Cid), תומכת במערכות הפעלה שונות: חלונות, לינוקס, FreeBSD ,OpenBSD ,OSX ועומדת בדרישות התקן PCI-DSS. בחודש יוני 2008 הודיעה חברת Third Brigade על רכישת הזכויות על פרויקט OSSEC, החברה הבטיחה לפתח מנגנונים חדשים, לשמור על מדיניות הקוד הפתוח ולתרום לקהילה. בחודש מאי 2009 רכשה חברת טרנד מיקרו (Trend Micro) את חברת Third Brigade וכמו כן, גם את הזכויות על פרויקט OSSEC. אוסק מאפשרת לאסוף מידע באמצעות 3 דרכים עיקריות: שרת איסוף מידע (Manager). איסוף מידע באמצעות סוכן (Agent) - תוכנה ייעודית האוספת את נתונים ממחשבים או התקנים ומעבירה אותם ממשק ניהול מרכזי לצורך ניתוח המידע. איסוף מידע ללא סוכן (Agentless) - איסוף נתונים באמצעות שירות מובנה במערכת ההפעלה, ללא צורך בהתקנת סוכן. SIEM מערכת למניעת חדירות מערכת לגילוי חדירות אתר האינטרנט הרשמי של OSSEC עמוד התוכנה באתר Github (באנגלית) דוגמאות של לוגים שמספקת המערכת (באנגלית) Trend Micro Acquires Third Brigade (and OSSEC), Andrew Hay (באנגלית)
מספרים (שיר)

מספרים הוא שיר שנכתב הולחן ובוצע על ידי להקת הדג נחש. השיר נכלל באלבומה השני של הלהקה, לזוז, שיצא לאור בשנת 2003. השיר יצא כסינגל הראשון של האלבום לזוז. האלבום הוקלט באפריל-מאי 2002, ויצא שנה לאחר מכן. "מספרים" רווי במסרים חברתיים ופוליטיים כמשתקף משירי הלהקה בכלל ובאלבום זה בפרט. בשיר מוזכרים מספרים שונים תוך התייחסות למשמעותם, ונמתחת ביקורת על המצב בישראל. בשיר התייחסות לתקופה בה נכתב, שכללה את האינתיפאדה השנייה, ומשבר כלכלי במדינת ישראל על רקע המצב המדיני ולאחר פיצוץ בועת ההיטק. במצעד הפזמונים העברי השנתי לשנת התשס"ג (2003) של רשת ג' הגיע השיר למקום ה-38. בבית הראשון מזכיר הדובר על פי סדר את המספרים מאחת עד עשר. לכל מספר התייחסות שונה: אחד הוא מספר המדינות בין נהר הירדן לים (הים התיכון), כשהכוונה היא למדינת ישראל. שניים, לפי הדובר הוא מספר המדינות שיהיו כאן, כאשר הכוונה היא להקמת מדינה פלסטינית לצד מדינת ישראל, כמשתקף מפתרון שתי מדינות לשני עמים. הדובר מזכיר את הזמן שבו שירת בצה"ל (שלוש שנים וארבעה חודשים). נסיעה באוטובוס עירוני עולה חמישה שקלים ("בעצם ארבע תשעים"), כאשר היה הדובר בן שש, אנואר סאדאת ביקר בישראל, ובהיותו בן שבע נחתם הסכם השלום בין ישראל למצרים. שמונה הוא מספרו של הכדורגלן אורי מלמיליאן גיבור ילדותו, תשע פעמים היה קרוב לפיגוע, ועשר היא התשובה הכי ישראלית לשאלה "מה המצב"? בבית השני מוזכרים הפערים הכלכליים במדינה, אבטלה ביישובי הדרום וצמיחה שלילית. בהמשך מנוגן קטע קצר משירו של אלי לוזון "איזו מדינה", שהיה אף הוא שיר מחאה כנגד המצב במדינה. גם בבית השלישי מתייחס הדובר לנתונים כלכליים, אך תחילה הוא מתייחס לכך שדיסקים של הלהקה מזויפים ונמכרים. עוד מזכיר הדובר עלייה של מחירי שכר הדירה, קיצוץ בקצבאות הילדים, פערי שכר בין נשים לגברים, תאונות דרכים ולבסוף מזכיר את המספר שש מיליון "שכשאומרים אותו כל אדם שפוי עובר לדום", רמז למספר הנרצחים בשואה על פי האומדנים. ספירת מלאי (שיר) - שיר בעל רעיון דומה מאת יוסי בנאי מילות השיר "מספרים", באתר שירונט הדג נחש ותזמורת המהפכה - מספרים, סרטון באתר יוטיוב (אורך: 4:51) לדף השיר באתר הספרייה הלאומית רונן טל, כולם רוצים שירים פשוטים, באתר nrg‏, 12 באוגוסט 2011
מק סדרה פינקל

מק סדרה פינקל (באנגלית: Mack Pinnacle Series) הן סדרות משאיות כבדות מתוצרת יצרנית האוטובוסים והמשאיות האמריקאית Mack Trucks (אנ') אשר מיוצרת בארצות הברית משנת 2006 ועד היום. קבינה ליום. קבינה לשנת לילה ("Truck sleeper" (אנ')). מק טיטאן מק סדרות MC/MR מק סופר-ליינר מדיה וקבצים בנושא מק סדרה פינקל בוויקישיתוף דגם מק Vision Elite macktrucks.com.ve מנוע Mack MP7 macktrucks.com/community/mack-news/2014/mack-unveils-mack-mp7-405se מנוע Mack MP7, המפיק 425 כ"ס macktrucks.com/powertrain-and-suspensions/engines/mp7 מנוע mack-mp8 macktrucks.com/community/mack-news/2017/mack-mp8 "מק סדרה פינקל" macktrucks.com/trucks/pinnacle-series "מק סדרה פינקל" transedgetruck.com/mack-trucks/mack-pinnacle-series
מונאמי

מונאמי (בקוריאנית: 모나미; באנגלית: Monami Co., Ltd; תרגום חופשי של השם מצרפתית: החבר שלי) היא חברה מסחרית קוריאנית העוסקת בייצור ציוד הדפסה, ציוד משרדי, עטים וכלי כתיבה אחרים. היא נוסדה בשנת 1960, וכיום היא חברה מובילה בנתח השוק הדרום-קוריאני. מדיה וקבצים בנושא מונאמי בוויקישיתוף אתר האינטרנט הרשמי של מונאמי Company Profile, באתר הישן של חברת "מונאמי" ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מונאמי".
אליפות איטליה הפתוחה (טניס)

אליפות איטליה הפתוחה בטניס (Italian Open; נקראת באיטלקית Internazionali d'Italia או מטעמי חסות Internazionali BNL d'Italia) הידועה גם בשם רומא מאסטרס לטורניר הגברים, היא טורניר טניס שנתי הנערך ברומא, איטליה. האליפות היא אחד מהטורנירים היוקרתיים ביותר שמשוחקים על משטח החימר, שנייה רק לאליפות צרפת הפתוחה: טורניר הגברים הוא מסבב המאסטרס העולמי 1000 של ה-ATP, ואילו טורניר הנשים הוא טורניר פרמייר 5 בסבב ה-WTA. טורנירי הנשים והגברים שוחקו בשבועות נפרדים עד שנת 2011, ומאז אוחדו והם משוחקים בו-זמנית. הטורניר נערך בשבוע השני של חודש מאי, ונחשב לטורניר הכנה לאליפות צרפת הפתוחה, המתחילה כשבוע לאחר סיומו. שיא הזכיות לגברים שייך לרפאל נדאל עם עשרה תארים, ובנשים לכריס אוורט עם חמישה בסך הכל. אליפות איטליה הראשונה בטניס נערכה בשנת 1930 במועדון הטניס בעיר מילאנו ביוזמתו של הרוזן אלברטו בונקוסה. הזוכים הראשונים ליחידים היו ביל טילדן ולילי אלברס. הטורניר נערך במילאנו עד 1934. בשנת 1935 האליפות עברה למתחם הספורט פורו איטליקו (Foro Italico) ברומא, בו הוא נערך עד היום. לא נערכו טורנירים בין 1936 ל-1949 בשל מלחמת העולם השנייה. התחרות חודשה ב-1950 ומאז נערכה בכל שנה עד היום (2018). רשימת הזוכים המובאת כאן היא מתחילת העידן הפתוח בטניס, בשנת 1969. מדיה וקבצים בנושא אליפות איטליה הפתוחה בוויקישיתוף אתר האינטרנט הרשמי של אליפות איטליה הפתוחה אליפות איטליה הפתוחה, ברשת החברתית אקס (טוויטר) אליפות איטליה הפתוחה, ברשת החברתית אינסטגרם אליפות איטליה הפתוחה: עובדות ומספרים באתר Tennis 365 על ההיסטוריה של אליפות איטליה הפתוחה באתר הרשמי רשימת הזוכים באתר הטורניר הרשמי
ירון שני

ירון שני (נולד ב-19 בינואר 1973) הוא במאי, תסריטאי, עורך, ומפיק קולנוע ישראלי. זוכה פרס אופיר לבימוי, התסריט והעריכה הטובים ביותר (ביחד עם סכנדר קובטי) עבור סרט הביכורים "עג'מי", אשר היה מועמד ב-2010 לפרס האוסקר לסרט הזר הטוב ביותר. בשנת 2019 זכה בשנית בפרס אופיר לבמאי הטוב ביותר עבור "עיניים שלי". שני הוא בוגר לימודי תואר ראשון בחוג לקולנוע וטלוויזיה באוניברסיטת תל אביב. סרט הגמר שלו, דיספוריה, זכה בפרס הקהל בפסטיבל הבינלאומי לסרטי סטודנטים בגרמניה וציון לשבח בפסטיבל קרלובי וארי בצ'כיה. בשנת 2002, כאשר ניהל את הפסטיבל הבינלאומי לסרטי סטודנטים, פגש שני את סכנדר קובטי והשניים החלו לעבוד ביחד על סרטם העלילתי "עג'מי". במקביל, שני ביים וערך סרטים דוקומנטריים עבור קבוצת אורפאן. שני מרצה לבימוי, כולל בימוי שחקנים לא מקצועיים (Non-Actors), בחוג לקולנוע וטלוויזיה באוניברסיטת תל אביב. דיספוריה (2003) עג'מי (2009) משפטי חיים (2013) טרילוגיה על אהבה: עירום (2018) עיניים שלי (2019) לידה (2019) ירון שני, במיזם "אישים" לתיעוד היצירה הישראלית ירון שני, במסד הנתונים הקולנועיים IMDb (באנגלית) ירון שני, באתר "אידיבי", מאגר הידע העברי לקולנוע ישראלי ועולמי ירון שני, באתר AllMovie (באנגלית) ירון שני, במסד הנתונים הקולנועיים KinoPoisk (ברוסית) מקום טוב - מפגש במאי עם ירון שני, מיוצרי הסרט עג'מי, סרטון באתר יוטיוב (אורך: 4:14) אבנר שביט‏, "מזל שלא זכינו באוסקר": ראיון עם ירון שני, במאי "עג'מי", באתר וואלה, 9 בפברואר 2011 יעל שוב, ‏בלי תסריט ובלי שחקנים: הבמאי ירון שני חוזר עם טרילוגיה שאפתנית, באתר "Time Out ישראל", 15 בספטמבר 2019 במאי הסרט "עיניים שלי" גורם לסרטים שלו לחיות אמת בלתי נשלטת, סרטון בערוץ "כתב העת אוף סקרין", באתר יוטיוב באנגלית ראיון משותף עם ירון שני וסכנדר קובטי (על הסרט עג'מי), באתר Directors' Fortnight, ‏4 באוקטובר 2011 (באנגלית) ראיון עם ירון שני על הסרט "טרילוגיה על אהבה: עיניים שלי", באתר Arte, ‏15 בפברואר 2019 (באנגלית) Yaron Shani - Director of Chained (על הסרט "טרילוגיה על אהבה: עיניים שלי"), באתר ‏Cineuropa, ‏פברואר 2019 (באנגלית) Ajami (2009) - Yaron Shani & Scandar Copti, Eurochannel מערכת שעות - שנה"ל תשע"ט, באתר אוניברסיטת תל אביב, ‏19 בפברואר 2019
Lay Down Your Weapons

"Lay Down Your Weapons" (בעברית: תוריד את הנשק) הוא סינגל שהוקלט על ידי הראפר קיי קוקה ביחד עם הזמרת-יוצרת הבריטית ריטה אורה, מתוך אלבום הבכורה שלו, I Ain't Perfect. השיר יצא לאור ב-8 במרץ 2013, כסינגל השני מתוך האלבום. עם יציאתו נכנס השיר אל המקום השמונה עשרה במצעד הסינגלים הבריטי, והתשע עשרה במצעד שבסקוטלנד. השיר נכתב על ידי ויקטוריה מונה וקיי קוקה. ומפיקו טרם נודע. השיר הוא שיר בסגנון ההיפ הופ, אשר מאפיין שירים נוספים של קיי קוקה. השיר יצא בפורמט של הורדה דיגיטלית בסמוך לצאתו כסינגל. בנוסף לכך, לשיר יצאה גרסה אקוסטית שבוצעה על ידי השניים גם כן. הווידאו קליפ המלא שיצא עבור השיר הועלה ליוטיוב ב-20 בינואר 2013. בתחילת הקליפ, ניתן לראות את ריטה אורה יושבת על מדרגות תוך שהיא שרה את השיר. בהמשך, ניתן לראות את קיי קוקה בתוך תא מאסר. סרטון השיר "Lay Down Your Weapons" באתר יוטיוב Official Charts Company, www.officialcharts.com השיר במצעד הסינגלים הבריטי השיר במצעד שבסקוטלנד K-Koke (Ft. Rita Ora) – Lay Down Your Weapons (באנגלית), נבדק ב-2018-12-14 YouTube, www.youtube.com Lay Down Your Weapons (feat. Rita Ora) - Single by K Koke (באנגלית בריטית), נבדק ב-2018-12-14 MagicRecordsPoland, K Koke feat. Rita Ora - Lay Down Your Weapons (Live Acoustic), נבדק ב-2018-12-14 MagicRecordsPoland, K Koke feat. Rita Ora – Lay Down Your Weapons, נבדק ב-2018-12-14
אסטריד, נסיכת נורווגיה

אסטריד, נסיכת נורווגיה (בנורווגית: Astrid, fru Ferner; נולדה ב-12 בפברואר 1932) היא בתם השנייה של אולף החמישי, מלך נורווגיה ורעייתו מרתה, נסיכת שוודיה. אסטריד נולדה באוסלו לאולף החמישי ומרתה, נסיכת שוודיה. היא גדלה בבית האחוזה סקאוגום במחוז אקרסהוס השייך למשפחת המלוכה והתחנכה בבתי ספר פרטיים. במהלך מלחמת העולם השנייה ברחה ביחד עם משפחתה לוושינגטון הבירה ולאחר המלחמה היא למדה כלכלה והיסטוריה פוליטית באוקספורד. לאחר פטירת אמה בשנת 1954, אינגריד, נסיכת שוודיה הייתה למשענת עבור אסטריד ואחיה. ממותה של אמה ועד לנישואי אחיה באוגוסט 1968, הנסיכה אסטריד הייתה הגברת הבכירה של חצר המלכות ושימשה כגברת הראשונה של נורווגיה, הייתה לצד אביה בכל חובות הייצוג, כולל ביקורי מדינה. הנסיכה אסטריד גידלה את משפחתה בווינדרן; כיום היא מתגוררת בנורדמרקה, אוסלו. התחביבים שלה כוללים סריגה, רקמה, קריאה וציור חרסינה. בשנת 2002 ממשלת נורווגיה החליטה להעניק לה פנסיה ממשלתית וזאת לאור תרומתה למדינה במהלך כהונתה כגברת הראשונה. בשנת 2005 היא לקחה חלק בטקס לציון 60 שנה למלחמת העולם השנייה. חוף הנסיכה אסטריד בארץ המלכה מוד נקרא על שמה. היא משמשת כפטרונית של מספר ארגונים, ובין היתר עבדה עם ילדים הלוקים בדיסלקסיה. בשנת 1961 היא נישאה לספן ולספורטאי האולימפי יוהאן מרטין פרנר ונולדו לה חמישה ילדים: קתרין פרנר יוהנסן (נולדה ב-1962) בנדיקטה פרנר (נולדה ב-1963) אלכסנדר פרנר (נולד ב-1965) אליזבת פרנר (נולדה ב-1969) קרל-כריסטיאן פרנר (נולד ב-1972). מדיה וקבצים בנושא אסטריד, נסיכת נורווגיה בוויקישיתוף הנסיכה אסטריד במשפחת המלוכה הנורווגית אסטריד, נסיכת נורווגיה, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Low Orbit Ion Cannon

לויק (באנגלית: Low Orbit Ion Cannon, תעתיק מקוצר: LOIC) היא מערכת לבדיקות אבטחה ותקשורת בעזרתה ניתן לבצע התקפת מניעת שירות. לויק מבוססת קוד פתוח, נכתבה בשפת #C ופותחה על ידי פרטוקס טכנולוגיות (Praetox Technologies). המערכת תומכת במערכות הפעלה שונות ומאפשרת ליישם באמצעותה מספר התקפות: הצפת HTTP. הצפת UDP. הצפת ICMP. השימוש בלויק חוקי כאשר הבדיקה נעשית באופן המוסכם על שני הצדדים, כאשר השימוש הוא בכוונת זדון הופך הדבר לפשע מקוון. בחודש ינואר 2008, הותקפו מספר אתרים של כנסיית הסיינטולוגיה. בחודש אוקטובר 2010, הותקפו אתרי האינטרנט של איגוד תעשיית ההקלטות האמריקאי. בחודש ינואר 2012, כחלק ממבצע Payback הותקפו מספר אתרי אינטרנט של מוסדות פיננסים. בתאריך 19 בינואר 2012, כתגובה לסגירת שירות שיתוף הקבצים Megaupload, הותקפו אתרי האינטרנט של יוניברסל מיוזיק גרופ בטענה שאלה פגעו בזכויות החירות הדיגיטליות שלהם. על אף ההצלחות הרבות, רוב חומות האש מזהות התקפות שנעשות באמצעות LOIC וחוסמות אותן. התקפת מניעת שירות שמיטת חבילות מידע הצפת SYN התקפת שיבוש מדיה וקבצים בנושא Low Orbit Ion Cannon בוויקישיתוף עמוד התוכנה באתר Github (באנגלית) עמוד התוכנה באתר Sourceforge (באנגלית) כתבה אודות LOIC באתר BBC (באנגלית) פאביו ליאור רחמים, כיצד להשתמש במערכת LOIC? (בעברית) 18 U.S. Code § 1030 - Fraud and related activity in connection with computers, LII / Legal Information Institute (באנגלית) By Mark Hachman, 2010 5:37PM EST October 29, 2010 October 29, 'Anonymous' DDoS Attack Takes Down RIAA Site, PCMAG (באנגלית) Asher Moses, The Aussie who blitzed Visa, MasterCard and PayPal with the Low Orbit Ion Cannon, The Age, ‏2010-12-09 (באנגלית) Andy Greenberg, Anonymous Hackers Hit DOJ, FBI, Universal Music, MPAA And RIAA After MegaUpload Takedown, Forbes (באנגלית)
סרה

סרה (בערבית: صرّة ובתעתיק מדויק: צַרַּּה) הוא כפר פלסטיני השוכן ממערב לשכם ושייך לנפת שכם ברשות הפלסטינית. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 3,109 תושבים בשנת 2016. לפי עדויות ארכאולוגיות מ"חורבת כפרור" (ח'רבת כפרור), שממוקמת מדרום לכפר, באזור הסמוך לסרה היה יישוב החל מהתקופה הביזנטית בארץ ישראל. במקום נמצאו חרסים מהתקופה המוסלמית המוקדמת בארץ ישראל. החוקר צרפתי ויקטור גרן ביקר בכפר במאי 1863, ומצא כי הוא מכיל כ-500 תושבים. במפקד אוכלוסין 1922 של ארץ ישראל שנערך על ידי שלטונות המנדט הבריטי, הייתה אוכלוסיית הכפר 277 מוסלמים, ובמפקד 1931 היא גדלה ל-382 מוסלמים אשר שכנו ב-103 בתים. בסקר הכפרים בשנת 1945 האוכלוסייה בכפר הייתה 540 מוסלמים, ושטח הקרקע הכולל של הכפר היה 5,928 דונם. בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה סרה משליטה בריטית לירדנית. בעקבות מלחמת ששת הימים ב-1967, עברה סרה משליטה ירדנית לישראלית. לאחר הסכמי אוסלו, 42% מאדמות הכפר מוגדרות כשטח A‏, 43% כשטח B (חלק מהרשות הפלסטינית) ו-15% הנותרים הם שטח C. בסוף שנות ה-90 של המאה ה-20 נסלל על אדמות הכפר, מדרום, "כביש עוקף שכם דרום", כדי להסיט את תוואי כביש 60, כך שיעקוף את שכם ממערב עם תחילת האינתיפאדה השנייה הוגבלה הגישה אל חלקו הצפוני של כביש 60. תנועת פלסטינים נאסרה בקטע שבין צומת חווארה, הסמוך להתנחלות יצהר, ועד ההתנחלות קדומים וצומת ג'ית. הגבלות התנועה בכביש הוסרו ב-2007, אך מדי פעם נחסמת התנועה בכביש לתושבי הכפר . בשנת 2002, הקים פעיל הימין משה זר את מאחז חוות גלעד. חלק קטן משטח המאחז בנוי על חלקת קרקע שרכש. על פי רישומי המדינה, כל יתר הקרקעות עליהן בנויים רובם של מבני המאחז, הן מקרקעין לא מוסדרים, ויש כלפיהם תביעות בעלות של תושבי סרה והכפרים הסמוכים. מדיה וקבצים בנושא סרה בוויקישיתוף Welcome to Sarra Sarra, Welcome to Palestine Survey of Western Palestine, Map 11: IAA, Wikimedia commons Sarra village profile, המכון למחקר יישומי - ירושלים (ARIJ) Sarra, aerial photo, ARIJ Sarra village מפקד אוכלוסין 2016, באתר של הלשכה הפלסטינית המרכזית לסטטיסטיקה כל מקום ואתר: מדריך לכל מקום ואתר בארץ ישראל - עמוד 128 תיאור ארץ ישראל: גיאוגראפי, היסטורי וארכאולוגי - ויקטור גרן תרגום: חיים בן עמרם -עמוד 126 Barron, 1923, Table IX, Sub-district of Nablus, p. 24 Mills, 1932, p.60 מערכת הביטחון מתכננת כבישים עוקפים בגדה ביותר ממיליארד דולר, באתר גלובס, 23 במרץ 1997 שלילת חופש התנועה של פלסטינים בגדה המערבית, באתר בצלם יותם ברגר, מקורות ביטחוניים: לא ניתן להסדיר את המאחז חוות גלעד כי רובו בנוי על אדמות פרטיות, באתר הארץ, 17 בינואר 2018
Hot Right Now

"Hot Right Now" (בעברית: חם עכשיו) הוא סינגל שהוקלט על ידי די ג'יי פרש ביחד עם הזמרת-יוצרת הבריטית ריטה אורה, מתוך אלבומו השלישי, Nextlevelism. השיר יצא לאור ב-12 בפברואר 2012, כסינגל השני מתוך האלבום. עם יציאתו נכנס השיר אל המקום הראשון במצעד הסינגלים הבריטי, והשני במצעד שבסקוטלנד. השיר נכתב על ידי די ג'יי פרש, סיאן אוונס והאיש הנעלם והופק על ידי ויז קלארק ודי ג'יי פרש גם כן. השיר הוא שיר בסגנון הדראם אנד בייס. השיר יצא בפורמט של הורדה דיגיטלית בסמוך לצאתו כסינגל ובפורמט של תקליטור ותקליט 12 אינץ'. בנוסף לכך, נכלל השיר באלבום הבכורה של ריטה אורה, Ora. הווידאו קליפ המלא שיצא עבור השיר הועלה ליוטיוב ב-14 בדצמבר 2011. הקליפ בוים על ידי רוהאן BM וצולם בצ'יינטאון, לוס אנג'לס. בתחילת הקליפ, ניתן לראות את ריטה אורה שרה את השיר עם רקדני ליווי, תוך שהיא מוקפת בקירות המכוסים בגרפיטי. נכון לדצמבר 2019, מונה הצפיות של הקליפ עומד על למעלה מ-70 מיליון צפיות. מידע על היצירה "Hot Right Now" באתר מיוזיק בריינז סרטון השיר "Hot Right Now" באתר יוטיוב Connecting to the iTunes Store., itunes.apple.com השיר במצעד הסינגלים הבריטי השיר במצעד שבסקוטלנד Rita Ora – Hot Right Now (באנגלית), אורכב מ-המקור ב-2018-12-15, נבדק ב-2018-12-14 DJ Fresh, DJ Fresh ft. Rita Ora - Hot Right Now [Official Video], נבדק ב-2018-12-14 ORA Deluxe (באנגלית), נבדק ב-2018-12-14 Theo Bark, Rita Ora Too Hot for Clothes in 'Hot Right Now' — Video, The Boombox (באנגלית) WebCite query result, www.webcitation.org
אליפות ישראל בשחמט 1980

אליפות ישראל בשחמט 1980 הייתה האליפות ה-15 של ישראל בשחמט. היא אורגנה על ידי האיגוד הישראלי לשחמט ונערכה ביפו. את התחרויות ניהלו אהרן איסרס וליקה פס. בתחרות הנשים זכתה אילנה דוד, שצברה 10.5 נקודות מ-11 אפשריות והקדימה את האלופה היוצאת, לובה קריסטול, שצברה 9.5 נקודות, ואת אולגה פודרז'נסקיה, שצברה 8 נקודות. בתחרות הפתוחה זכה נתן בירנבוים, שצבר 12 נקודות מ-15 אפשריות. בתחרות הבזק זכה ישראל גלפר, שצבר 12 נקודות מ-13 אפשריות והקדים את שמעון כגן, שצבר 11.5 נקודות, ואת יהודה גרינפלד, שצבר 9.5 נקודות. התחרויות נערכו בשיטת ליגה. אליהו שחף, נתן בירנבוים אלוף ישראל, מעריב, 30 במאי 1980 (דרך אתר עיתונות יהודית היסטורית) ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
פאבל לונגין

פאבל סמיונוביץ' לונגין (ברוסית: Па́вел Семёнович Лунги́н; נולד ב-12 ביולי 1949 במוסקבה) הוא במאי קולנוע רוסי-יהודי. חתן פרס האמן העממי של רוסיה לשנת 2008. לונגין זכה להערכה רבה על סרטיו "מונית בלוז", "טייקון", "האי", "הצאר" ו"המנצח" שצולם בישראל. ביים גם את הגרסה הרוסית לחטופים, "מולדת". פאבל לונגין נולד במוסקבה, במשפחה יהודית. אביו, סמיון לונגין, היה מחזאי ותסריטאי. אמו, ליליאנה מרקוביץ' - מתרגמת (תרגמה לרוסית את יצירותיהם של:אסטריד לינדגרן, הנריק איבסן, היינריך בל, מקס פריש, קנוט האמסון, קולט). לאחר סיום בית ספר תיכון, למד פילולוגיה באוניברסיטת מוסקבה. בהמשך למד בקורס מיוחד לבמאים ותסריטאים, אותו סיים ב-1975. כתב תסריטים לכמה סרטים. את סרטו הראשון כבמאי הפיק רק ב-1990. הסרט, "טקסי בלוז" היה הצלחה בברית המועצות ומחוצה לה. לונגין זכה בפרס הבמאי הטוב ביותר בפסטיבל קאן בשנת 1990. פאבל לונגין נשוי בשנית לילנה לונגינה. מאז תחילת שנות ה-90 הזוג מתגורר בצרפת ומחזיק באזרחות צרפתית. לונגין מגיע לרוסיה בעיקר לצילומי הסרטים. לפאבל לונגין יש שני בנים - אלכסנדר (מנישואיו הראשונים) ואיוואן מאשתו השנייה. אלכסנדר לונגין הוא במאי, תסריטאי ומפיק סרטים. בין היתר, כתב תסריטים לשניים מסרטי אביו - "האחווה" ו"מלכת העלה". איוואן לונגין - צייר. מדיה וקבצים בנושא פאבל לונגין בוויקישיתוף אתר האינטרנט הרשמי של פאבל לונגין (ברוסית) פאבל לונגין, במסד הנתונים הקולנועיים IMDb (באנגלית) פאבל לונגין, באתר "אידיבי", מאגר הידע העברי לקולנוע ישראלי ועולמי פאבל לונגין, באתר AllMovie (באנגלית) פאבל לונגין, במסד הנתונים הקולנועיים KinoPoisk (ברוסית) "Павел Семенович Лунгин. Биографическая справка". RIA Novosti. "Павел Лунгин". Russia-1. Указ Президента Российской Федерации "О присвоении почётного звания "Народный артист Российской Федерации" Лунгину П. С." (ברוסית). Президент России. Официальное интернет-представительство. 20 בנובמבר 2008. נבדק ב-2010-01-26. {{cite web}}: (עזרה) אורי קליין, האזרח מ', באתר הארץ, 23 באוקטובר 2002 ערך זה הוא קצרמר בנושא קולנוע ובנושא רוסיה. אתם מוזמנים לתרום לוויקיפדיה ולהרחיב אותו.